Marvi Vallaste

Marvi Vallaste (sündinud 28. augustil 1983 Kärla alevikus Saaremaal) on eesti laulja.

Ta lõpetas 1999. aastal Kärla Põhikooli, samal aastal lõpetas ta ka viiuliõpingud Kuressaare Muusikakoolis. Ta lõpetas 2003. aastal Kuressaare Gümnaasiumi ja 2008. aastal Georg Otsa nimelises Tallinna Muusikakoolis pop-jazzi eriala Kare Kauksi ja Mare Väljataga käe all.

Suurem tuntus saabus, kui ta osales 2005. ja 2007. aasta sügishooajal Eesti Televisiooni saates "Kaks takti ette".Kaks takti ette neljanda saate tutvustus. Publik.ee, 26. oktoober 2007 2008. aasta lõpus valisid Raadio Elmari kuulajad Vallaste aasta parimaks uueks tulijaks.Marvi Vallaste valiti parimaks uueks muusikuks. Elu24, 5. detsember 2008

2010. aasta kevadel astus ta Vanemuises lavale lastemuusikali "Nukitsamees" Iti rollisMarvi Vallaste mängib "Nukitsamehes" Itit. Õhtuleht.ee, 8. jaanuar 2010, 2011.aasta sügisel lastemuusikalis "Kaunitar ja koletis" printsessi rollis.

2012. aasta kevadel osales Marvi Ott Leplandi taustalauljana Eesti Laul 2012 konkursil. Ballaadiga "Kuula" pääseti Eestit esindama Eurovisiooni lauluvõistlusele Bakuus, kus saavutati kõrge kuues koht. 2014. aasta kevadel osales ta Tanja Mihhailova taustalauljana Eurovisiooni lauluvõistlusel Kopenhaagenis. 

2013. aasta sügisest osales Marvi Vallaste TV3 lustlikus telemängus "Me armastame Eestit" ansambli solistina. 

 Looming 
Vallaste on esinenud paljude ansamblitega Sügisjazzil (Tribute to Horace Silver 2005, Jõulujazzil (Sinatra 2011) ja ka Jazzkaarel (Ajavares, 2007). Ta on teinud koostööd Estonian Dream Big Bandi, Eesti Kaitseväe orkestri, Politsei- ja Piirivalve bigbändi ja orkestriga. Ta on esinenud Eesti Päevadel koos Raul Vaigla ja Jaak Sooäärega Hamburgis Saksamaal. 2009. aastal esines ta Eesti Vabariigi aastapäeva kontserdil Brüsselis koos Tallinna Jazzkvartetiga (Siim Aimla, Peedu Kass, Virgo Sillamaa). 

Marvi Vallaste on olnud selliste ansamblite ja lauljate nagu Tanel Padar & The Sun, Terminaator, Ines, Traffic, Lenna, Tanja Mihhailova, Luisa Värk, Ithaka Maria, Janne Saar, Liisi Koikson ja Vaikne Esmaspäev taustalaulja. Ta kuulub taustalauljana Ott Leplandi bändi. 

 Singlid ja plaadid 
 LP "Armastuslaul rändlinnule" (kevad 2008, ans. Ajavares)
 "Koos nii hea" (detsember 2008; koostöös Fred Kriegeri ja Stig Rästaga)
 "Kuhu unenäod saata" (2008, duett Kristjan Kasearu & Paradise Crew)
 "See tüdruk" (mai 2009; loo autorid Stig Rästa ja Fred Krieger)Marvi Vallaste uus singel räägib kurvast tüdrukust. Publik.ee, 25. mai 2009
 "Homme hommikul" (jaanuar 2010; sõnade autor Jaan Pehk)Marvi Vallastel ilmus uus singel. Kuula lugu!. Delfi, 20. jaanuar 2010
 Vanemuise lastemuusikali "Nukitsamees" CD (märts 2010 Olav Ehala)
 "Have You Forgotten" (2012 duett koos ans. Lone Eskimos)
 "Overnight" (märts 2014; ansambliga Würffel, Autorid: Kaspar Kalluste/ Erki Pärnoja) 
 "Angel" (juuni 2014; ans. Würffel, autorid: Kaspar Kalluste/ Marvi Vallaste)
 "Coffee" (aprill 2014; ans. Würffel, autorid: Kaspar Kalluste/ Taavi Paomets)
 "I'll Take You There" (juuni 2014; ans. Würffel, autorid: Kaspar Kalluste/ Mikk Tammepõld)
 EP Würffel "Overnight" (2014 Vaakum)

Isiklikku
Tema elukaaslane on Rait Potisepp. Marvi Vallaste osales 2014. aasta Eurovisiooni lauluvõistlusel, olles lapseootel.Eurovisionile läheb taas beebiootel laulja – Marvi Vallaste. Õhtuleht, 11. aprill 2014 Samal aastal sündis neil tütar Britt. 28. jaanuaril 2025 sündis neil teine tütar.

Viited

Välislingid








Kategooria:Eesti lauljad
Kategooria:Sündinud 1983